PREB ปันผลสูง
ผู้ถือหุ้นมีเฮ! เนื่องจากมีการคาดการกันว่า PREB เป็นหลักทรัพย์ที่มีความน่าสนใจในเรื่องเงินปันผลอย่างมากในช่วงปี 60 คือ รับปันผล 3 ต่อ ได้แก่ เงินปันผลงวดปี 59 ที่จ่าย 1 บาท คิดเป็นอัตราผลตอบแทนปันผล 6.8% ใกล้ขึ้นเครื่องหมาย XD แล้วในวันที่ 8 พ.ค.60 และจะจ่าย 26 พ.ค.60
7 พ.ค. 2560

คุณค่าบริษัท
ผู้ถือหุ้นมีเฮ! เนื่องจากมีการคาดการกันว่า บริษัท พรีบิลท์ จำกัด (มหาชน) หรือ PREB เป็นหลักทรัพย์ที่มีความน่าสนใจในเรื่องเงินปันผลอย่างมากในช่วงปี 60 คือ รับปันผล 3 ต่อ ได้แก่ เงินปันผลงวดปี 59 ที่จ่าย 1 บาท คิดเป็นอัตราผลตอบแทนปันผล 6.8% ใกล้ขึ้นเครื่องหมาย XD แล้วในวันที่ 8 พ.ค.60 และจะจ่าย 26 พ.ค.60
ต่อมาคาดการณ์เงินปันผลพิเศษจากกำไรขายหุ้นบิวท์แลนด์ออกไปอีก 1 บาท  คิดเป็นอัตราผลตอบแทนปันผล 6.8% คาดว่าจะจ่ายได้หลังดีลการขายหุ้นเสร็จประมาณไตรมาส 3 ปี 60 และอีกส่วนหนึ่งเป็นเงินปันผลงวดปี 60 จากการดำเนินงานปกติอีก 0.73 บาท คิดเป็นอัตราผลตอบแทนปันผล 4.9% จ่ายปลาย พ.ค.61
หลังจากที่ปี 59 บริษัททำกำไรเป็นสถิติสูงสุดตั้งแต่จัดตั้งบริษัทมาที่ 788.13 ล้านบาท จากงวดเดียวกันของปีก่อนที่ 303.07 ล้านบาท เพราะมีการรับรู้รายได้ธุรกิจอสังหาฯมากถึง 1.9 พันลบ. ซึ่งมาจากการโอนคอนโดของบริษัทบิวท์แลนด์ (BL) ขณะที่มีการประมาณการปี 60 เป็นกำไร 685 ล้านบาท แบ่งเป็นกำไรปกติ 448 ล้านบาท และกำไรพิเศษจากการขายหุ้นบิวท์แลนด์ออกไป 237 ล้านบาท
ทั้งนี้ ยังสามารถรับรู้รายได้คอนโดจากบริษัทบิวท์แลนด์ได้อีก 691 ล้านบาท หรือในงวดครึ่งแรกของปี 60 ก่อนดีลการขายหุ้นจะเสร็จ ส่วนกำไรพิเศษจะมีการบันทึกได้ประมาณไตรมาส 2 ปี 60 ยังผลให้มีการเติบโตสูง
ปัจจุบันขั้นตอนการขายหุ้น BL คืบหน้าไปมากคือ ที่ปรึกษาทางการเงิน Deloitte ได้ให้ความเห็นว่าดีลนี้มีความสมเหตุสมผล และผ่านมติที่ประชุมผู้ถือหุ้นแล้ว ส่วนกำหนดการชำระเงินของผู้ซื้อ BL คือหนึ่งในผู้บริหารระดับสูงของ PREB คือ นายชัยรัตน์ ธรรมพีร หลังชำระเงินมัดจำ 10 ล้านบาท ค่าขายส่วนที่เหลืออีก 889.99 ล้านบาทจะแบ่งจ่ายอีก 2 งวดคือ 1) 689.99 ล้านบาท ภายใน 31 พ.ค.60 และ 2) 200 ล้านบาท ผู้ขายจะคืนหนังสือค้ำประกันธนาคาร เพื่อให้ผู้ซื้อนำเงินฝากที่ใช้ค้ำประกันมาชำระกับผู้ขายภายใน 7 วันนับตั้งแต่ได้คืนหนังสือค้ำประกัน
ในกรณีที่ดีลการซื้อขายหุ้น BL ไม่สำเร็จ PREB สามารถริบเงินมัดจำ 10 ล้านบาท และบังคับเอาเงิน 200 ล้านบาทที่ผู้ซื้อนำหนังสือค้ำประกัน Letter of Guarantee มาเป็นหลักประกันความเสียหายได้ทันที จึงถือว่าไม่เลวร้าย หากเกิดกรณีดีลการขายหุ้น BL ล้มเหลว คือริบเงินได้พอๆกับกำไรจากการขายหุ้น BL อีกทั้ง BL ก็ยังอยู่กับ PREB
นอกจากนี้ยังจะมีแรงกระตุ้นราคาหุ้นในอนารคตได้คือ บริษัทวางแผนที่จะร่วมทุนกับบริษัทอื่นๆอีก โครงการ 2 จะเป็นคอนโดระดับราคาสูง และมีแผนซื้อกิจการผู้รับเหมาก่อสร้างขนาดเล็กที่อยู่นอกตลาดฯด้วย ขณะนี้กำลังเจรจาอยู่ เพื่อที่จะนำมาเป็น Fighting Brand ของบริษัท และพัฒนาให้เติบโตดีขึ้นกว่าเดิม ขณะที่บริษัทเป้าหมายนั้นมีกำไรจากการดำเนินงานแล้ว ไม่เป็นภาระกับ PREB
ในขณะที่นักวิเคราะห์ บล. ดีบีเอส วิคเคอร์ส แนะนำ “ซื้อเก็งกำไร” รับปันผลที่สูง และกำไรงวดไตรมาส 2 ปี 60 ที่จะออกมาดี
นอกจากนี้ ทางบริษัทยังมีข้อดี คือ 1) มีธุรกิจหลักคือ รับเหมาก่อสร้าง มีงานก่อสร้างในมือที่ประมาณ 7 พันล้านบาท สามารถทยอยรับรู้รายได้ในปี 60-62 (2) ฐานะการเงินดีมาก เป็นเงินสดสุทธิ และ 3) อัตราผลตอบแทนผู้ถือหุ้นเฉลี่ย (ROAE) สูง คาดว่าปี 60 และ 61 เป็น 30.8% และ 15.2% ตามลำดับ
…
ผู้ถือหุ้นรายใหญ่
รายชื่อกรรมการ